EkBass/fiwiki-20250220-pages-articles huggingface dataset:
Vakionopeudensäädin

Vakionopeudensäädin (tai vakionopeussäädin) on ajoneuvon varuste, joka automaattisesti ylläpitää kuljettajan säätämää ajonopeutta. Perinteistä vakionopeudensäädintä käytetään siten, että kuljettaja kiihdyttää ajoneuvon haluttuun nopeuteen ja aktivoi sitten vakionopeudensäätimen. Tämän jälkeen automatiikka pyrkii pitämään ajoneuvon nopeuden tasaisena ohjaamalla polttoaineen syöttöä moottorille. Kuljettajan painaessa jarrua tai kytkintä vakionopeudensäädin kytkeytyy pois päältä. Kiihdyttäminen ja hidastaminen on yleensä mahdollista omilla painikkeillaan. Uudemmissa autoissa (mm. Renault, Citroën) on yleistynyt täysin digitaalisesti ohjattava vakionopeudensäädin, johon on yhdistetty myös nopeudenrajoitin. Tällöin vakionopeudensäädintilassa kuljettaja valitsee +- ja −-näppäimillä halutun ajonopeuden. Nopeudenrajoitintilassa kuljettaja valitsee suurimman nopeuden, jota hän ei vahingossa halua ylittää. Tarvittaessa painamalla kaasun pohjaan tai painamalla ”0”-näppäintä rajoittimen saa pois päältä. Muuten nopeudenrajoitin pysyy aktiivisena koko ajan, myös jarrutettaessa ja vaihdettaessa vaihdetta. Kiihdyttäminen ja hidastaminen on mahdollista +- ja −-näppäimillä nopeudenrajoitintilassa samalla tavalla kuin nopeudensäädintilassa. Tällöin kuljettaja pitää kaasupoljinta painettuna yli sen kohdan, mitä kulloinenkin nopeus vaatisi. Nopeudenrajoitinta voikin käyttää niin maantiellä kuin ruuhkaisessa kaupunkiajossa, kun vakionopeudensäädin soveltuu ainoastaan maantieajoon. Adaptiivinen vakionopeudensäädin huomioi antureiden ja kameroiden avulla edellä kulkevan ajoneuvon nopeuden peräänajon välttämiseksi. ==Historia== Ensimmäisen kerran vakionopeudensäädintä käytettiin jo 1910-luvulla Peerlessin autoissa. Tuolloin käytettiin teknologiaa, jonka James Watt ja Matthew Boulton olivat keksineet vuonna 1788 veturikäyttöön. Se hyödynsi keskipakoisvoimaa säätämään kaasua moottorin nopeuden muuttuessa taakan kasvaessa (esimerkiksi noustessa mäkeä). Nykyaikaisen vakionopeudensäätimen keksi sokea insinööri Ralph Teetor vuonna 1945. Hänen ideansa syntyi turhautumisesta, joka seurasi siitä, että hänen asianajajansa kiihdytti ja jarrutti jatkuvasti puhuessaan. Ensimmäinen auto, joka käytti Teetorin tekniikkaa, oli Chrysler Imperial vuodelta 1958. Tämä järjestelmä käytti vetoakselin pyörimistä nopeuden mittaamisen ja solenoideja kaasun säätämiseen tarvittaessa. == Lähteet == == Aiheesta muualla == Luokka:Auton sähköjärjestelmät
Morajärven rautatieasema

Morajärven rautatieasema (, ) on rautatieasema Ruotsin rataverkon rataosalla . Vuosina 1961–2012 Morajärven asema oli risteysasema, jossa Haaparannan radasta erkani sivurata Karlsborgsbrukiin. Vuodesta 2011 lähtien Karlsborgsbrukin rata jatkuu Haaparannalle saakka ja vanha päälinja Morajärvi–Karunki–Haaparanta on lakkautettu. Rautatieasema sijaitsee Morajärven kylässä Kainuun kunnassa Norrbottenin läänissä Eurooppatien E10 varrella. Rautatieasema on rataosan Boden–Haaparanta ainoa miehitetty väliasema. Liikennepaikan sivuraiteet purettiin syksyllä 2011 lukuun ottamatta Liikenneviraston tukikohdan pistoraiteita. Luokka:Kainuun liikenne Luokka:Norrbottenin rautatieliikennepaikat
Cessna 152

Cessna 152 on yhdysvaltalainen metallirakenteinen, yksitasoinen ja -moottorinen, kaksipaikkainen yleisilmailukone. Se on maailman suosituimpia koulutuslentokoneita. Koneessa on kaksi rinnakkaista istuinpaikkaa ja kaksoisohjaimet. Cessna 152 tuli myyntiin vuonna 1977. Se on jatkokehitetty versio Cessna 150 -lentokoneesta, joka kehitettiin 1950-luvun jälkipuolella. == Tekniset tiedot == == Lähteet == * * ===Viitteet=== ==Aiheesta muualla== * Cessna 150-152 Club 152 Luokka:Yhdysvaltalaiset yleisilmailukoneet Luokka:1970-luvun yleisilmailukoneet
Jarno Leppälä

Jarno ”Jarppi” Juhani Leppälä (s. 11. elokuuta 1979 Seinäjoki) on Duudsonit- stuntryhmän jäsen ja televisiopersoona. == Ura == Leppälän ura alkoi Duudsonit-ryhmän televisio-ohjelmissa 2000-luvun alussa. Hän oli ryhmän kanssa mukana myös maailmanlaajuisen levityksen saaneessa Jackass 3D -elokuvassa (2010).Duudsonit mukana Hollywoodin miljoonaleffassa! MTV3.fi, 12.10.2010 Leppälä oli vastaanottamassa palkintoa tammikuussa 2011, kun Duudsonit palkittiin Kultaisella Venlalla parhaasta kotimaisesta televisio-ohjelmasta. Hän oli samassa gaalassa ehdolla myös Suomen parhaan televisioesiintyjän kategoriassa.http://www.mtv3.fi Leppälä osallistui vuonna 2011 Tanssii Tähtien kanssa -kisaan, parinaan Anna-Liisa ”Ansku” Bergström. Pari sijoittui kilpailussa toiseksi.Tanssii tähtien kanssa -finaali: Voittaja selvisi! Leppälä on toiminut myös juontajana ja ääninäyttelijänä. == Yksityiselämä == Leppälä valmistui ylioppilaaksi vuonna 1998 Seinäjoen lukiosta, minkä jälkeen hän opiskeli rakennustekniikkaa Seinäjoen ammattikorkeakoulussa, mutta keskeytti opintonsa. Leppälällä on kaksi lasta.http://www.seiska.fi/Viihdeuutiset/Duudsonien-iloiset-perhekuviot-yksi- saa-lapsen-toisen-vauva-sai-nimen/1057196 == Filmografia == === Televisiosarjat === * Maailmankiertue (2001–2003) * Viva La Bam (2003–2005) * Duudsoni Elämää (2004) * Duudsonit (2006–2015) * Piilokamerapäälliköt (2008) * Teräspallit (Duudsoneiden Turvallisuuslaboratorio-osio, 2010) * Duudsonit Amerikassa (2010) * Tanssii tähtien kanssa (2011) * Duudsonit tuli taloon (2012–) * Lauantaiprojekti (2012) * Paparazzit (2012) * Posse (2014–) * Kirppiksen kingi (2020–) * Kioski (2021) === Elokuvat === * Duudsonit-elokuva (2006) * Ice Age 2 (ääni, 2006) * Bam Margera Presents: Where the ♯$&% Is Santa? (2008) * Minghags (2009) * Ice Age 3: Dinosaurusten aika (ääni, 2009) * Up – kohti korkeuksia (ääni, 2009) * Jackass 3D (2010) * Ice Age 4: Mannerten mullistus (ääni, 2012) * Ice Age 5: Törmäyskurssilla (ääni, 2016) * Ice Age: Buck Wildin seikkailut (ääni, 2022) == Lähteet == == Aiheesta muualla == * Leppälän tiedot Extreme Duudsoneiden virallisilla sivuilla * * Luokka:Suomalaiset näyttelijät Luokka:Vuonna 1979 syntyneet Luokka:Elävät henkilöt Luokka:Duudsonit Luokka:Seulonnan keskeiset artikkelit
Morajärvi

Morajärvi () on kylä ja taajama Kainuun (Kalixin) kunnassa Norrbottenin läänissä Pohjois-Ruotsissa. Kylä sijaitsee Kainuunjoen (Kalixinjoen) varrella noin 35 kilometriä pohjoiseen Kalixin taajamasta. Eurooppatie E10 sekä Haaparannan rata kulkevat kylän lävitse. Kylän väkiluku on noin 200, läheisten Övermorjärvin, Västannäsin ja Forsbynin kylien väkiluku on noin 600. Morajärven rautatieasema oli vuosina 1961–2012 risteysasema, jossa Bodenin ja Haaparannan välisestä radasta erkani sivurata Karlsborgsbrukiin. Nykyisin Karlsborgsbrukin rata jatkuu Haaparannalle saakka ja vanha päälinja Morajärvi–Karunki–Haaparanta on lakkautettu. Morajärvellä vietetään vuosittain elokuussa kansallisjoen päivää. Muihin vuotuisiin tapahtumiin kuuluu Flakasandissa järjestettävä rock- ja bluesfestivaali heinäkuussa. Noin viisi kilometriä Morajärveltä pohjoiseen sijaitsee keskiajalla perustettu Övermorjärvin kylä, joka on tunnettu kulttuurimaisemastaan. Vuosina 1918–1919 Morajärvellä toimi internointileiri, jolle oli sijoitettuna vajaat 70 Suomesta paennutta punakaartilaista. ==Väestönkehitys== ==Lähteet== ==Aiheesta muualla== * www.morjarv.se Luokka:Kainuun kunta Luokka:Ruotsin taajamat
Kotona maailmankaikkeudessa

Kotona maailmankaikkeudessa on suomalaisen Esko Valtaojan vuonna 2001 kirjoittama yleistajuinen tietokirja, jossa hän käsittelee Paul Gauguinin kahta kysymystä: "Mistä tulemme?" ja "Keitä me olemme?" astrobiologian keinoin. Kirja voitti Tieto-Finlandia-palkinnon vuonna 2002. Teoksen on kustantanut Tähtitieteellinen yhdistys Ursa ja se on Ursan julkaisusarjan numero 80Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 150–151. Paasilinna, Helsinki 2014.. Valtaojan kirja on ollut suomalaiseksi tietokirjaksi erittäin suosittu, sillä siitä on vuoteen 2011 mennessä otettu jo 12 painosta. Kirjan painosmäärä on samalla ylittänyt jo 40 000 kappaletta. Teos on käännetty ruotsiksi 2003 ja saksaksi 2006. == Lähteet == * === Viitteet === == Aiheesta muualla == * Timo Paukku: Maailma muuttui, Eskosenkin . Helsingin sanomat 11.1.2002. Luokka:Kirjat tähtitieteestä Luokka:Vuoden 2001 kirjat Luokka:Suomalaiset tietokirjat
Lasten laulukilpailu Karuselli

Lasten laulukilpailu Karuselli oli MTV3:n ohjelmistossa vuosina 1996–2000 ja 2008– esitetty kilpailuohjelma. Se oli alun perin tarkoitettu alakouluikäisille, vuosina 1999 ja 2000 myös teini-ikäisille. Televisiossa näytettiin vähintään semifinaalit ja finaalit, mutta muutamana vuonna myös alkukilpailut televisioitiin. Idealtaan ja rakenteeltaan Karuselli oli hyvin samanlainen kuin vuosina 1990–1995 esitetty Tenavatähti, juontajanakin molemmissa oli Seppo Hovi, mutta tapahtumana se ei ollut läheskään yhtä suurellinen eikä televisio-ohjelmana yltänyt lähellekään Tenavatähden suosiota. Osallistujia Karusellissa oli vähemmän kuin Tenavatähdessä, eivätkä siinä menestyneet saaneet Tenavatähden kilpailijoiden kaltaista julkisuutta. Myös katsojaluvut jäivät huomattavasti pienemmiksi. Säestävänä orkesterina toimi pitkän linjan tanssiorkesteri Finlanders. Auraviihde järjesti Karuselli- kilpailun myös 2002–2004, mutta se televisioitiin vain joillakin paikalliskanavilla. Vuonna 2008 Karuselli-kilpailua alettiin taas järjestää vuosittain. ==Karuselli-finalistit== ===1996=== # Sara Lahtinen – ”Tyytyväinen Santeri” # Pauliina Saarinen – ”Lounatuulen laulu” # Eerika Aho – ”Luokan poika” *Rene Haavisto – ”Pieni ystäväin” (yleisönsuosikki) *Jenna Koskenniemi – ”Tuulen värit” *Maruska Lindeman – ”Poika tuo” *Tuukka Raitala – ”Muumiblues” *Kristian Ristkari – ”Lounatuulen laulu” ===1997=== # Hannariina Hakala – ”Mennään hiljaa” # Katariina Mäkinen – ”Syvälle sydämeen sattuu” # Mikko Gustafsson – ”Meksikon pikajuna” (yleisönsuosikki) *Jenna Koskenniemi – ”Hei muumit” *Henni-Liisa Stam – ”Moi moi vain” *Emmi Strandman – ”Eka koulupäivä” *Tomi Virtanen – ”Minun ystäväni” *Iina Yli-Malmi – ”Koivu ja sydän” ===1998=== # Laura Pakarinen – ”Elämän siiville” # Sini Alatalo – ”Manuela” # Samuel Harjanne – ”Con te partirò” *Anni Haavisto – ”Pingviinitanssi” *Joni Hannula – ”Tyttö tuollainen” *Jarmo Hatunen – ”Rokkenrolli-Olli” *Jonna Pirttijoki – ”Sade on mun kyyneleeni” *Annika Valtonen – ”Ystävyyden talo” ===1999=== ====Tenavasarja==== 1\. Antti Annola – ”Sudet” *Juulia Aho – ”Oon äiti pieni lintu vain” *Oskari Hanhikoski – ”Niin Amerikassa” *Pauliina Korpela – ”Kultaa ja jalokiviä” ====Teinisarja==== 1\. Markus Määttänen – ”Kirje” *Jenna Koskenniemi – ”Maailman lapset” *Anu Kääriäinen – ”Krokotiilirock” *Ann-Sofie Sakko – ”Hymne à l'amour” ===2000=== ====Tenavasarja==== 1\. Sini Alatalo – ”Maailman lasten unet” *Eveliina Määttä – ”Kaunein hetki@ *Sakari Pulkkinen – ”Ding ding ding” *Laura Ruusumaa – ”Muna vai ankka” ====Teinisarja==== 1\. Sanna Hannus – ”Levoton Tuhkimo” *Heidi Heiskala – ”Hetki lyö” *Linda Loikkanen – ”I Don’t Know How to Love Him” *Jonna Pirttijoki – ”Rafaelin enkeli” ===Televisioimattomien Karuselli-kisojen voittajat=== * 2002: Satu Hyvärinen ja Millariia Wikman * 2003: Jaana Säkkinen (tenavasarja), Eveliina Määttä (teinisarja) * 2004: Jaakko Säkkinen * 2008: Ida-Maria Juntunen * 2009: Tuuli Oikarinen * 2010: Viivi Korhonen * 2011: Leevi Lehtisyrjä * 2012: Elina Suomi ==Lähteet== Luokka:Suomalaiset laulukilpailut
Kazaam – kaikki mitä toivot

Kazaam – kaikki mitä toivot on Paul Michael Glaserin ohjaama, tuottama ja käsikirjoittama komedia vuodelta 1996. Elokuvan nimiosassa on paremmin koripalloilijana tunnettu Shaquille O'Neal. Se ei ole saanut hyvää vastaanottoa katsojilta ja elokuva onkin äänestetty sijalle 90 Internet Movie Databasen 100 huonoimman elokuvan listalla. ==Näyttelijät== Luokka:Vuoden 1996 yhdysvaltalaiset elokuvat Luokka:Yhdysvaltalaiset komediaelokuvat
Acacia Ridge

Acacia Ridge on kaupunginosa Brisbanessa, Queenslandin osavaltiossa, Australiassa. Se sijaitsee 13,5 kilometrin päässä kaupungin keskustasta etelään. Acacia Ridge perustettiin toisen maailmansodan jälkeen. Sen asukasluku oli vuoden 2001 väestönlaskennan mukaan 6 648\. == Aiheesta muualla == * Brisbane Suburb Home: Acacia Ridge Luokka:Brisbane Luokka:Kaupunginosat
Avoin tie

Avoin tie: Kurkistuksia tulevaisuuteen on Esko Valtaojan vuonna 2004 kirjoittama yleistajuinen tiedekirja, joka jatkaa siitä mihin Valtaojan ensimmäinen kirja Kotona maailmankaikkeudessa jäi. Tässä toisessa kirjassaan Valtaoja pohtii vastausta Paul Gauguinin kolmanteen kysymykseen ”Mihin me menemme?”. Hän pohtii ihmiskunnan tulevaisuudennäkymiä. == Sisällys == # Esko Valtaoja kiipeää lentokoneeseen # Rappiota ja utopiaa Venetsiassa # Anarkiaa Ruisrockissa # TEOTWAWKI! # Uhka avaruudesta # Kreivi Saint-Germainin vierustoverina # Aivodopingia kelanauhurilla # Musta on kaunista # Pääsiäissaaren arvoitus # Heinähenkilöitä ja designvauvoja # Taskulaskin valloittaa tähdet # Iltakävelyllä Kuussa # Avoin tie == Aiheesta muualla == * Sami Pihlström: Tiede ja edistyksen myytti . Tieteessä tapahtuu 1/2005. (PDF) * Sami Syrjämäki: Fasismikortti . Filosofia.fi 11.10.2009. Luokka:Kirjat yhteiskunnasta Luokka:Vuoden 2004 kirjat
Eagle Farm

Eagle Farm on kaupunginosa Brisbanessa, Queenslandin osavaltiossa Australiassa. Se sijaitsee noin kuuden kilometrin päässä kaupungin keskustasta. pienoiskuva|Alkuperäinen Eagle Farmin rautatieasema. Eagle Farm on lähinnä teollisuusaluetta http://www.ourbrisbane.com/living/suburbs/eagle_farm/home/. Vuoden 2001 väestönlaskennan aikaan siellä ja viereisessä Pinkenbassa oli yhteensä 354 asukasta. Kaupunginosassa sijaitsee Brisbanen lentoasema. Lisäksi siellä oli aiemmin Eagle Farmin rautatieasema. == Lähteet == Luokka:Brisbane
Son of the Mask

Son of the Mask on Lawrence Gutermanin ohjaama komediaelokuva vuodelta 2005. Se on jatko-osa vuonna 1994 valmistuneelle The Mask – naamio -elokuvalle. Elokuva ei kuitenkaan menestynyt yhtä hyvin kuin edeltäjänsä, ja se on äänestetty 16. sijalle Internet Movie Databasen 100 huonoimman elokuvan listalla. == Näyttelijät == Luokka:Vuoden 2005 yhdysvaltalaiset elokuvat Luokka:Yhdysvaltalaiset komediaelokuvat Luokka:Dark Horse Comicsin sarjakuviin perustuvat elokuvat Luokka:Elokuvat raskaudesta
Brisbanen lentoasema

Brisbanen lentoasema on kansainvälinen lentoasema, joka sijaitsee Brisbanen kaupungin Eagle Farm -nimisessä kaupunginosassa. Lentoasema toimii solmukohtana usealle paikalliselle lentoyhtiölle sekä Australian valtion kansalliselle lentoyhtiölle, Qantasille. Vuonna 2008 lentoaseman kautta kulki kaikkiaan 18 523 979 matkustajaa. Sydneyn osuus tästä luvusta on 4 306 000 matkustajaa. Lentoaseman vastaava operaattori on Brisbane Airport Corporation Pty Limited. Brisbanen lentoasemalla on kaksi kiitotietä, suuntaan 01/19 kulkeva 3 569 metriä pitkä ja 45 metriä leveä kiitotie sekä suuntaan 14/32 kulkeva 1 736 metriä pitkä ja 30 metriä leveä sivukiitotie. Suuntaan 01/19 kulkevaa kiitotietä käytetään pääkiitotienä. == Lähteet == == Aiheesta muualla == * Viralliset sivut Luokka:Brisbane Luokka:Australian lentoasemat
Yhdeksäs vuosituhat eaa.

Yhdeksäs vuosituhat eaa. oli tuhannen vuoden ajanjakso, joka kesti matemaattisessa mielessä vuoden 9000 eaa. alusta vuoden 8001 eaa. loppuun. == Tapahtumia == *Maatalous alkoi kehittyä hedelmällisen puolikuun alueella. *Suomen ensimmäiset asukkaat saapuivat. *Itämerellä oli Ancylusjärvi-vaihe. ==Lähteet== -91
Ristijärven rautatieasema

Ristijärven rautatieasema () on Suomen rataverkon liikennepaikka Ristijärven kunnassa rataosalla . Liikennepaikan etäisyys Helsingin päärautatieasemalta on 676,8 ratakilometriä mitattuna Pieksämäen rautatieaseman kautta. Liikennepaikka avattiin liikenteelle 1. joulukuuta 1939. Se muutettiin miehittämättömäksi kesäkuussa 1969. Henkilöliikenne lakkautettiin 23. toukokuuta 1982 ja itse liikennepaikka lakkautettiin 15. heinäkuuta 1982. Liikennepaikka otettiin uudelleen epäkaupallisen liikenteen käyttöön 17. marraskuuta 1988. Ristijärven asemarakennus valmistui vuonna 1935. Se on Ämmänsaaren radan vanhin liikennepaikkarakennus. Rakennuksen on suunnitellut Thure Hellström. Ristijärvi toimii nykyään vain liikenteenohjauksen luvananto- ja ilmoittautumispaikkana, ja se on merkitty radalle liikennepaikan rajamerkein. Liikennepaikan ratapiha ja vaihteet on purettu. Asemarakennus on yksityisomistuksessa. ==Lähteet== Luokka:Ristijärven liikenne Luokka:Kainuun rautatieliikennepaikat
Jokikylän rautatieasema

Jokikylän rautatieasema () oli rautatieliikennepaikka Ristijärven kunnan Jokikylässä rataosalla . Liikennepaikan etäisyys Helsingin päärautatieasemalta on 688,3 ratakilometriä mitattuna Pieksämäen rautatieaseman kautta. Liikennepaikka avattiin liikenteelle 1. joulukuuta 1939. Se muutettiin miehittämättömäksi marraskuussa 1967. Tavaraliikenne lakkautettiin 25. huhtikuuta 1974 ja henkilöliikenne 23. toukokuuta 1982. Liikennepaikka lakkautettiin ensimmäisen kerran 25. toukokuuta 1983. Myöhemmin Jokikylä otettiin uudelleen käyttöön liikennepaikkana. Tuolloin se toimi ainoastaan liikenteenohjauksen luvananto- ja ilmoittautumispaikkana, koska liikennepaikan ratapiha ja vaihteet oli purettu jo aiemmin. Liikennepaikka lakkautettiin aikataulukauden vaihtuessa 3. kesäkuuta 2007.Resiina-lehti, 1/2007 s. 44 Laiturirakennus rakennettiin vuonna 1935 Thure Hellströmin piirustuksen mukaisesti peilikuvana. Pumppuhuone ja vesitorni rakennettiin 1941. Liikennepaikan vesitorni on edelleen olemassa, samoin vesiviskurin jäänteet ovat edelleen nähtävissä pääraiteen varressa vesitornin luona. Ratapiha ja asemarakennus on purettu. == Lähteet == Luokka:Ristijärven liikenne Luokka:Kainuun lakkautetut rautatieliikennepaikat
Turun konserttitalo

Turun konserttitalo sijaitsee Turussa Puutorin pohjoispäässä Aninkaistenkatu 9:ssä. Konserttitalon suunnitteli arkkitehti Risto-Veikko Luukkonen ja rakennus valmistui vuonna 1952, eli se on Suomen ensimmäinen konserttitalo. Se on Turun filharmonisen orkesterin kotisali, kunnes Aurajokirantaan valmistuu uusi Turun musiikkitalo Fuuga arviolta vuonna 2026. Turun konserttitalo edustaa funktionalistista tyylisuuntaa. Konserttitalon rakentaminen toteutettiin Turun ystävyyskaupungin Göteborgin lahjoitusvaroilla. Yhteistyön ja talon rakentamisen symboliksi pystytettiin Konserttitaloa vastapäätä olevalle Puutorilla Wäinö Aaltosen veistos Kun ystävyyssuhteet solmitaan. Patsaan kaksoiskappale on Göteborgissa kaupunginpuistossa. Virallisesti talo oli pula-aikana valmistuessaan koko korttelin laajuisen monialaisen ammattikoulun yksikön juhlasali. Nykyiseltä nimeltään Turun ammatti- instituutin Aninkaisten yksikkö toimii kiinteistössä edelleen. Saleja on yksi ja sen akustiikan on suunnitellut Paavo Arni. 1980-luvun alussa Helsingin Sanomien ammattilaiskyselyssä Turun konserttitalo sai Suomen silloisista konserttisaleista eniten mainintoja hyvästä akustiikastaan. Saliin mahtuu yleisöä 1002 henkilöä, 633 alapermannolle ja 369 yläpermannolle. Konserttitalolla järjestetään konserttien lisäksi myös konferensseja, näyttelyitä, messuja ja muita tapahtumia. Vuonna 1956 Turun konserttitalossa järjestettiin tapahtuma, jota mainostettiin Turun Sanomien ilmoituksessa rock- konserttina – musiikkityyli joka oli juuri rantautumassa Suomeen. Konsertti aiheutti levottomuuksia ja Turun Sanomat uutisoi rakennuksesta poistetuista häiriköistä. Konserttitalossa on vieraillut aikojen saatossa kansainvälisiä huippuorkestereita ja -artisteja, kuten Demis Roussos, Duran Duran, Free, Hep Stars, Kinks, Procol Harum ja Thin Lizzy. Vuonna 2016 konserttitalon kävijämäärä oli 116 808. ==Uusi konserttitalo== Teknisen käyttöikänsä päähän tulleen konserttitalon korvaa 2020-luvun puolivälissä Turun musiikkitalo Fuuga, jonka sijaintipaikaksi on valittu Itsenäisyydenaukio Turun kaupunginteatterin ja Wäinö Aaltosen museon välissä Aurajoen itärannalla. == Lähteet == == Aiheesta muualla == *Turun konserttitalo. Luokka:Suomen konserttitalot Konserttitalo Luokka:Turun musiikki Luokka:VI kaupunginosa
Aatamin puvussa ja vähän Eevankin

Aatamin puvussa ja vähän Eevankin on Agapetuksen vuonna 1928 kirjoittama romaani. ==Tietoa kirjailijasta== Agapetus (oik. Yrjö Soini) oli suomalainen kirjailija, joka kirjoitti viihteellisiä romaaneja ja näytelmiä. Useat hänen näytelmänsä ovat olleet suosittuja kesäteattereiden ohjelmistossa, kuten myös romaanin Aatamin puvussa ja vähän Eevankin näytelmäversio. Agapetuksen romaanien ja näytelmien pohjalta on filmattu toistakymmentä elokuvaa. ==Elokuvat== Romaanin Aatamin puvussa ja vähän Eevankin pohjalta on tehty samanniminen suomalainen elokuva vuosina 1931, 1940 (Pyhäniemen kartanolla) ja 1971 sekä länsisaksalais-suomalainen elokuva nimellä 2 x Adam, 1 x Eva vuonna 1959. Kaikkien näiden elokuvien tyylilaji on alkuperäistekstin mukaisesti komedia. Ensimmäinen elokuvasovitus vuonna 1931 ei ollut vielä puhdas äänielokuva, vaan musiikilla ja äänitehosteilla täydennetty mykkäelokuva. Sen ohjasi Jaakko Korhonen ja siinä päärooleissa näyttelivät *Joel Rinne – Aarne Himanen, proviisori *Yrjö Tuominen – Paavo Kehkonen, luutnantti *Kaarlo Saarnio – Viirimäki, asemapäällikkö *Uuno Montonen – Kalle Vikström, roisto *Heikki Välisalmi – nimismies Vuoden 1940 elokuvan ohjasi Ossi Elstelä ja siinä näyttelivät *Tauno Palo – Aarne Himanen, proviisori *Leo Lähteenmäki – Paavo Kehkonen, luutnantti *Jalmari Rinne – Viirimäki, asemapäällikkö *Yrjö Tuominen – Vilho Vikström, roisto *Valter Tuomi – nimismies Vuoden 1959 elokuva oli suunnattu Länsi-Saksan markkinoille. Sen ohjasi Franz M. Lang. Matti Kassila ohjasi vuonna 1971 aiheesta ensimmäisen värielokuvan Aatamin puvussa... ja vähän Eevankin.Kuvaus vuoden 1971 elokuvaversiosta liittyen Suomen elokuva-arkiston Matti Kassila -esityssarjaan kesällä 2004 Päärooleissa näyttelivät *Heikki Kinnunen – Heikki Himanen *Juha Hyppönen – Jussi Kirves *Risto Mäkelä – Yrjö Granberg, roisto *Kauko Helovirta – nimismies Korpela *Marja-Leena Kouki – Marja *Pia Hattara – Selma *Veijo Pasanen – asemapäällikkö Veijo Viirimäki ==Lähteet== ===Elokuvat=== sekä elokuvien tiedot Internet Movie Databasessa ==Aiheesta muualla== * (1931) * (1940) * (1959) * (1971) * (vuoden 1931 elokuvaversio) * (vuoden 1940 elokuvaversio) * (vuoden 1959 elokuvaversio) * (vuoden 1971 elokuvaversio) Luokka:Suomalaiset romaanit Luokka:Vuoden 1928 kirjat
Big Me

Big Me on yhdysvaltalaisen rockyhtye Foo Fightersin neljäs single yhtyeen debyyttialbumilta Foo Fighters. Kappaleesta on tehty myös musiikkivideo, jossa pilkataan tunnettuja Mentos-karkkien mainoksia. Musiikkivideon suosio sai fanit heittelemään Mentos-karkkeja lavalle yhtyeen esittäessä kappaletta, minkä vuoksi yhtye lakkasi soittamasta sitä pitkäksi aikaa. Rock-yhtye Weezer on soittanut kappaleen coverina Foo Fightersin ja Weezerin Foozer kiertueella joka tehtiin vuonna 2005. == Kappaleet == # Big Me # Floaty # Gas Chamber # Alone" + "Easy Target == Listasijoitukset == Vuosi Single Lista Sijoitus 1996 Big Me Official UK Singles Chart 19 1996 Big Me Official Canadian Singles Chart 16 1996 Big Me Canadian National Airplay Chart 18 1996 Big Me Official Irish Singles Chart 27 1996 Big Me Modern Rock Tracks (US) 3 1996 Big Me Top 40 Mainstream (US) 11 1996 Big Me Mainstream Rock Tracks (US) 18 1996 Big Me Adult Top 40 (US) 23 1996 Big Me Official Euro Hot 100 Singles Chart 58 Luokka:Foo Fightersin kappaleet Luokka:Vuoden 1996 kappaleet
Bomba (energiajuoma)

BOMBA energy on itävaltalaisvalmisteinen vitaminoitu energiajuoma, jonka piristävä vaikutus perustuu muiden energiajuomien tavoin kofeiiniin ja tauriiniin. Juoma on erikoisesti pakattu 250 millilitran lasipulloon, jossa on vanhanaikainen repäisykorkki. Pullo muistuttaa käsikranaattia. Maku on hyvin paljon muiden vastaavien energiajuomien kaltainen. Bomban kofeiinipitoisuus on 32 milligrammaa 100 millilitraa kohden eli runsaat 70 milligrammaa pullossa. == Tuotteet == * Bomba Yellow * Bomba Blue * Bomba Red * Bomba Black * Bomba Green * Bomba Purple == Lähteet == == Aiheesta muualla == * Bomba Energyn kotisivut Luokka:Energiajuomamerkit Luokka:Itävaltalaiset juomat
Bomba

Bomba voi tarkoittaa: * Bomba, australialainen funk/reggae-yhtye * Bomba, kaupunki Italiassa. * Bomba, kylä Nurmeksessa. * Bomba, rautatien seisake Nurmeksen Bombassa. * Bomba, energiajuoma. * Bomba, musiikin tyylilaji. * Bomban talo, karjalaistyylinen talo Nurmeksen Bomballa * Bomba, Puolassa ennen toista maailmansotaa kehitelty laite Enigma-salauslaitteen koodien murtamiseksi; sitä seurasi kehittyneempi versio Bombe * Bomba, viidakkopoikahahmo 1920-luvun poikakirjasarjassa, josta 1950-luvulla tehtiin useita elokuvia Henkilöt • Marian Bomba, puolalainen partisaani ja ammattiyhdistysmies
Monkey Wrench

”Monkey Wrench” on rockyhtye Foo Fightersin tunnetuimpia kappaleita. Se julkaistiin singlenä vuonna 1997. Kappale on julkaistu Foo Fightersin albumilla The Colour and the Shape vuonna 1997. * Kappale oli 48. sijalla Kerrang!-lehden 100 parhaan rock laulun kategoriassa (1999) * Kappale oli 26. sijalla Kerrang!-lehden 100 parhaan singlen kategoriassa (2002) Kappaleesta on tehty myös musiikkivideo. Videon ohjannut itse Foo Fightersin keulahahmo Dave Grohl. ”Monkey Wrench” oli yhtenä kappaleena vuoden 2006 videopelissä Guitar Hero II. == Kappaleet == === CD 1 === # Monkey Wrench # Up in Arms # The Colour and the Shape === CD 2 === # Monkey Wrench # Down in the Park # See You (Akustinen versio) == Listasijoitukset == Vuosi Lista Sijoitus 1997 Official UK Singles Chart 12. 1997 Official Australian Singles Chart 18. 1997 Mainstream Rock Tracks (US) 9. 1997 Modern rock tracks (US) 9. 1997 Official Euro Hot 100 Singles Chart 51. Luokka:Foo Fightersin kappaleet Luokka:Vuoden 1997 kappaleet
Air Namibia

Air Namibia (IATA: SW, ICAO: NMB) oli namibialainen lentoyhtiö, jonka pääpaikka sijaitsi Windhoekissa. Air Namibia perustettiin vuonna 1946 ja se aloitti palvelunsa 1948. Se on toiminut nykyisellä nimellään lokakuusta 1991 lähtien. Lentoyhtiö hakeutui konkurssiin vuonna 2021. == Kohteet == * Namibiassa: Lüderitz, Mpacha, Ondangwa, Oranjemund, Walvis Bay, Windhoek * Ulkomailla: Frankfurt, Johannesburg, Kapkaupunki, Luanda, Maun, Victorian putoukset == Laivasto == Elokuussa 2017 *4 Airbus A319 *2 Airbus A330-200 *4 Embraer ERJ 135ER == Lähteet == == Aiheesta muualla == * Viralliset sivut , Luokka:Namibialaiset lentoyhtiöt Luokka:Kansalliset lentoyhtiöt
Johan Liiva

Johan "Liiva" Axelsson on ruotsalainen muusikko ja laulaja, joka perusti metalliyhtye Arch Enemyn Christopher Amottin ja Michael Amottin kanssa. Liiva toimi Arch Enemyn laulajana vuosina 1996–2001, sen debyyttialbumista Black Earthistä kolmanteen Burning Bridges -albumiin. Liiva on mukana myös Burning Bridgesin jälkeen julkaistulla live-albumilla Burning Japan Live 1999. Liiva toimii nykyään perustamassaan Hearse-yhtyeessä. Hän on myös laulanut NonExist- nimisessä yhtyeessä yhdellä albumilla. == Aiheesta muualla == *Liivan Hearse- yhtyeen sivut MySpacessa Luokka:Metallimusiikin laulajat Luokka:Ruotsalaiset laulajat Luokka:Syntymävuosi puuttuu Luokka:Elävät henkilöt
Saarivaara (Korpiselkä)

thumb|250px|Saarivaaran tsasouna Saarivaara on entisen Korpiselän kunnan kylä, jonka itäosa luovutettiin Neuvostoliitolle vuonna 1944 ja jonka Suomen puolelle jäänyt osa kuuluu nykyisin Joensuun kaupunkiin. Saarivaara on Joensuun eteläisin kylä ja se sijaitsee Tohmajärven vastaisella rajalla nykyisen valtakunnan rajan tuntumassa noin 65 kilometriä Joensuun keskustaajamasta kaakkoon, Kanajärven eteläpuolella. Venäjän puolelle jääneeseen, nykyisin tyhjillään olevaan, Korpiselän kirkonkylään matkaa on noin 15 kilometriä. Saarivaaran naapurikyliä ovat nykyisen Joensuun alueella Hoilola ja Meriinaho, Tohmajärven puolella Kaustajärvi ja Kenraalinkylä sekä Korpiselän luovutetulle alueelle jäänyt Tšiipakka. == Historia == Saarivaaran kylä syntyi 1740-luvulla, jolloin alueelle perustettiin ensimmäiset talot. Kylä on tämän jälkeen kasvanut vauhdilla, sillä vuonna 1764 kylässä oli jo seitsemän taloa. Viime sotien alueluovutuksissa uusi valtakunnan raja halkaisi Saarivaaran kylän, siten että osa kylästä jäi luovutetulle alueelle. Saarivaara kuului Korpiselän kuntaan vuoteen 1946 asti, jolloin se lakkautettiin ja liitettiin Tuupovaaran kuntaan, joka puolestaan liitettiin Joensuun kaupunkiin vuonna 2005. == Liikenne == Ennen alueluovutuksia Saarivaaran kautta kulki maantie Korpiselän kirkonkylästä Värtsilään. Moskovan rauhan raja jätti Saarivaaran ja muut Korpiselän Suomen puolelle jääneet kylät ilman tieyhteyttä muuhun Suomeen, sillä Korpiselkä–Hoilola-Saarivaara–Värtsilä maantien molemmat päät jäivät luovutetulle alueelle. Sotien jälkeen tieyhteydet paranivat kun Hoilolan ja Öllölän välille valmistui tie 1948 ja Saarivaaran ja Suomen puolelle jääneen Värtsilän välinen tie valmistui. Nykyisin tämä Värtsilästä Saarivaaran kautta Hoilolan suuntaan kulkeva tie on seututie 500, joka on osa Runon ja Rajan tie-nimistä matkailutie. Vanha tie Saarivaarasta rajalle nykyisin maantie 5002. == Koulu == Saarivaaran koulu perustettiin vuonna 1906 ja se toimi aluksi Murasen talossa, kunnes varsinainen koulurakennus valmistui 1910. Talvisodan päättäneen Moskovan rauhan raja halkaisi kylän ja koulu jäi Suomen puolelle vain 300 metrin päähän rajasta. Koulu oli tämän jälkeen rajavartioston käytössä ja koulu toimi vuokratiloissa Murasella, kunnes koulurakennus saatiin takaisin koulukäyttöön vuonna 1941. == Muuta == Kylässä toimii vuonna 1917 perustettu Saarivaaran Nuorisoseura Sarastus, joka on toinen Laatokan Karjalan Nuorisoseurojen Liiton alaisuuteen kuuluva alkuperäisellä alueellaan toimiva nuorisoseuraSaarivaara. Nuorisoseurantalo on valmistunut 1920-luvulla ja se toimii kylän kokoontumispaikkana. Kristuksen kirkastumiselle pyhitetty Saarivaaran tsasouna vihittiin vuonna 1976 ja sen rakensivat talkoilla Laatokan Karjalan Nuorisoseurojen Liitto ja Saarivaaran Nuorisoseura. Tsasouna lahjoitettiin Ilomantsin seurakunnalle ja sittemmin se on seurakuntamuutosten myötä siirtynyt Joensuun seurakunnan omaisuudeksi. Kristuksen Kirkastumisen tsasounan praasniekkaa vietetään Saarivaarassa elokuussa. == Lähteet == == Aiheesta muualla == *Saarivaara *Saarivaaran tšasouna Luokka:Korpiselän kylät Luokka:Tuupovaaran kylät
Saarivaara

Saarivaara on: *Saarivaara, entisen Korpiselän kunnan kylä, josta nykyisin osa sijaitsee Joensuun Tuupovaarassa, osa luovutetulla alueella *Saarivaara, kylä Polvijärvellä *Saarivaara, kylä Lieksassa.
Ford Escort

Ford Escort on Fordin vuosina 1967–2000 valmistama automalli, joka sijoittuu alempaan keskikokoluokkaan. Auton valmistus päättyi Euroopassa vuonna 2000, vaikkakin korvaava malli Ford Focus oli tullut markkinoille jo kaksi vuotta aiemmin. Ford Escortia valmistettiin ja myytiin kuitenkin Argentiinassa aina vuoteen 2004 saakka. Escort oli aluksi vain eurooppalainen Ford, mutta mallia vietiin myöhemmin myös Yhdysvaltoihin pienin eroavaisuuksin. Vuonna 1980 yhdysvaltalainen Escort muuttui kokonaan omaksi mallikseen, eikä sillä enää ollut mitään yhteneväistä eurooppalaisen mallin kanssa. Yhdysvalloissa tuotanto päättyi vuonna 2003. == Sukupolvet == Tiedosto:Ford Escort MKI, ca 1972, Schaffen Diest Fly-Drive 2013.JPG|Ford Escort I (1967–1974) Tiedosto:Ford Escort Mk2 First registered Essex England June 1979 1599cc.JPG|Escort II (1974–1980) Tiedosto:1981 Ford Escort GL, Ireland (17496006958) (cropped).jpg|Ford Escort III (1980–1985) Tiedosto:Ford Escort 1.6 GL 1987 (45818523115).jpg|Ford Escort IV (1986–1992) Tiedosto:1991 Ford Escort 1.4 Ghia (pre facelift) (9860578574).jpg|Ford Escort V (1990–1997) Tiedosto:2000 Ford Escort Finesse 1.6.jpg|Ford Escort VI (1995–2000) == Moottoriurheilussa == Ford Escortin eri sukupolvien malleja on käytetty myös autourheilussa, etenkin rallissa 1960-luvulta alkaen. Escortin moottoriurheilussa käytettyjä versioita ovat Ford Escort RS1800, Ford Escort RS Cosworth ja Ford Escort WRC. == Aiheesta muualla == Escort Luokka:C-segmentin autot
Stephen Robinson

Stephen "Steve" Robinson (s. 26. lokakuuta 1955 Sacramento, Kalifornia) on yhdysvaltalainen astronautti. Robinson astui NASA:n palvelukseen vuonna 1975 ja hän on suorittanut neljä avaruuslentoa. ==Avaruuslennot== * STS-85, 7. elokuuta – 19. elokuuta 1997 * STS-95, 29. lokakuuta – 7. marraskuuta 1998 * STS-114, 26. heinäkuuta – 9. elokuuta 2005 * STS-130, 8. helmikuuta 2010- 22. helmikuuta 2010 Kaikki lennot tapahtuivat avaruussukkula Discoveryllä STS-130:tä lukuun ottamatta (Endeavour). ==Aiheesta muualla== *Elämäkerta NASAn sivulla *Elämäkerta Spacefacts.de:n sivulla *Pre-Recorded Q&A; with Steve Robinson in NASA's Astronaut Flight Lounge; - Select "Steve Robinson" from the Astronauts tab *STS-114 Mission Specialist Steve Robinson: What a Wonderful World (31.3.2005) *Preflight Interview: Stephen K. Robinson, Mission Specialist (lentoa STS-130 edeltävä haastattelu 27.1.2010) Luokka:Yhdysvaltalaiset avaruuslentäjät Luokka:Vuonna 1955 syntyneet Luokka:Elävät henkilöt
Pierre Webó

Pierre Achille Webó Kouamo (s. 20. tammikuuta 1982 Bafoussam, Kamerun) on kamerunilainen jalkapalloilija. Hän edustaa turkkilaista Eskişehirsporia. Webó on pelipaikaltaan hyökkääjä. ==Ura== Webó aloitti uransa Euroopassa tammikuussa 2003 madridilaisessa CD Leganésissa (Segunda División). Jo seuraavalla kaudella hän siirtyi niin ikään espanjalaiseen Osasunaan, jossa hän teki yhteensä 20 maalia. Samalla kaudella Osasuna oli liigassa sijalla neljä, ja pelasi UEFA Mestarien liigan karsinnoissa, Hamburger SV tosin pudotti joukkueen jatkosta. Vuonna 2007 Webó siirtyi Mallorcaan, jossa hän vietti ensimmäisen kauden lähinnä kentän laidalla loukkaantumisen takia. Hän kuitenkin teki viisi maalia liigassa. ==Maajoukkue== Webón maajoukkueura alkoi vuonna 2003, mutta ensimmäinen kunnon onnistuminen tuli vuoden 2006 MM- karsinnoissa, jossa hän teki hattutempun Norsunluurannikkoa vastaan ottelussa, jonka Kamerun voitti 3-2. Kamerun ei kuitenkaan selvinnyt Saksassa järjestettyihin kisoihin. Luokka:Kamerunilaiset jalkapalloilijat Luokka:Vuonna 1982 syntyneet Luokka:Elävät henkilöt
Gibson ES-175

Gibson ES-175 on Gibsonin valmistama puoliakustinen sähkökitara ja yksi maailman kuuluisimmista jazz-kitaroista. Kitarassa on 629 mm (24,75") mensuuri ja täysin ontto kaikukoppa. Kitara on varustettu Tune-O-Matic-tallalla, jossa on trapez-tyylinen tallapala. Kitaraa on valmistettu vuodesta 1949 eteenpäin ja sitä valmistetaan vielä nykyäänkin. Kitaravalmistaja Gibson toi ES-175:n markkinoille vuonna 1949 halvemmaksi vaihtoehdoksi L5-mallille. Se oli samalla ensimmäinen sähkökitara soololovella, jonka ansiosta soittaja ylettää otelaudan kaikkein ylimpiin sointuihin. Aluksi kitarassa oli vain yksi yksikelainen P-90 -kaulamikrofoni, mutta vuonna 1953 myyntiin tuli ES-175D kahdella mikrofonilla. Helmikuussa 1957 esiteltiin ES-175 kahdella humbuckerilla. Monet uudet jazz-kitaristit käyttivät sitä jäljitellessään pääasiassa Gibson L5 -kitaralla soittaneen Wes Montgomeryn soundia. Humbuckereilla varustetun ES-175-kitaran ääntä pidetään pehmeänä ja täyteläisenä. ES-175 ei ole suosittu ainoastaan jazz-kitaristien keskuudessa, vaan monet eri musiikkityylien soittajat ovat käyttäneet kitaraa. Esimerkiksi Elvis Presleyn yhtyeessä soittanut Scotty Moore käytti Gibson ES-295 -kitaraa, joka oli kuten ES-175, mutta varustettu kahdella P-90 -mikrofonilla ja kullan värisillä metalliosilla. Rocklegenda ja Yes-yhtyeen kitaristi Steve Howe nosti soittotaidollaan kitaran suurempaan julkisuuteen. Gibson on julkaissut myös Herb Ellis Gibson ES-165 nimikkomallin, joka on kopio Herb Ellisin alkuperäisestä vuoden 1957 ES-175 -kitarasta. Guns N' Rosesin ex-kitaristi Izzy Stradlin on käyttänyt paljon ES-175:sta, ja se onkin olennainen osa Appetite For Destructionin äänimaailmaa. == Kuuluisia ES-175-soittajia == Tunnettuja Gibsonin ES-175-kitaralla soittaneita ovat olleet Herb Ellis, Tal Farlow, Grant Green, Jim Hall, Steve Howe, Alex Lifeson, Pat Martino, Pat Metheny, Joe Pass ja Izzy Stradlin. == Lähteet == * Bacon, Tony. Electric Guitars - The Illustrated Encyclopedia * Marshall, Wolf. Best of Jazz Guitar, pp. 4–5 ES-175
Kyrgyzstan Airlines

Kyrgyzstan Airlines oli Kirgisian kansallinen lentoyhtiö. Sen pääpaikka sijaitsi Biškekissä. Se perustettiin vuonna 1992, ja se lopetti toimintansa vuonna 2005. == Kohteet == * Delhi, Dušanbe, Frankfurt, Hannover, Tšalal-Abad, Minsk, Moskova, München, Novosibirsk, Oš, Sharjah, Stuttgart, Ürümqi, Jekaterinburg Lisäksi on mahdollista saada charterlento Biškekistä Pekingiin. == Laivasto == Elokuussa 2006: *1 Antonov An-26 *5 Antonov An-28 *1 Iljušin Il-76TD *14 Jakovlev Jak-40 *3 Tupolev Tu-134A *8 Tupolev Tu-154B *2 Tupolev Tu-154M == Lähteet == Luokka:Kirgisialaiset lentoyhtiöt Luokka:Kansalliset lentoyhtiöt Luokka:Entiset lentoyhtiöt
Islamilainen Da’wa

Islamilainen Da’wa -puolue tai Islamilaisen kutsun puolue () eli Dawa on irakilainen šiiojen islamistinen puolue. Puolueen johdossa on Irakin entinen pääministeri Nuri al-Maliki. Kaikki Irakin pääministerit vuosina 2005–2018 olivat puolueen jäseniä: Ibrahim Jaafari vuosina 2005–2006, Nouri al-Maliki vuosina 2006-2014 ja Haider al-Abedi vuosina 2014-2018. Dawa puoluetta on viime vuosina heikentänyt kiivas valtataistelu al-Malikin ja al-Abadin välillä. Vaikka he johtivat vuoden 2018 vaaleissa kilpailevia koalitioita, ei kumpikaan heistä luopunut Dawa-puolueen jäsenyydestä. Vuoden 2018 vaalien jälkeen al-Abadin koalitio liittoutui vaalivoiton saaneen Mustaqa al-Sadrin ryhmittymän (sadristien) kanssa, kun taas al-Malikin koalitio liittoutui muiden kanssa. Heinäkuussa 2019 Nouri al-Maliki valittiin uudelleen Dawa puolueen pääsihteeriksi ja Haider al-Abadi kritisoi tätä voimakkaasti. Malikin uudelleenvalinta puolueen johtoon on entuudestaan lisännyt sisäisten riitojensa takia vaikutusvaltaansa menettäneen puolueen hajoamisen uhkaa. ==Historia== Da’wa-puolue syntyi 1950-luvun lopulla ajatollah Mohammad Baqir al-Sadrin vaikutuksesta. 1970-luvulla järjestö sai huomiota käynnistettyään aseellisen kampanjan Irakin silloista hallitusta vastaan. Da’wa tuki Iranin islamilaista vallankumousta ja sai vastineeksi tukea Iranin uudelta hallinnolta varsinkin Iranin-Irakin sodan aikana. Da’wa-puolue teki 1980-luvulla lukuisia aseellisia iskuja Saddam Husseinin hallintoa vastaan yrittäen mm. murhata tämän vuosina 1982 ja 1987. Da’wa-puolueen jäsenet iskivät 1983 myös USA:n ja Ranskan suurlähetystöihin Kuwaitissa. Saddam Husseinin kaaduttua Irakin sodan seurauksena Da’wa-puolueen johto palasi maanpaosta ja puolueesta tuli nopeasti yksi Irakin suurimpia. Puolue oli osa Irakin yhtynyttä liittoa (johon kuuluivat mm. SCIRI, Badr-prikaatit, Irakin Hizbollah, Ahmed Chalabin Kansallinen kongressi, kurdien Islamilainen Fayli- ryhmittymä ja turkmeenien islamilainen unioni), jonka osana se osallistui joulukuun 2005 parlamenttivaaleihin. Puolueen kannattajakunta koostuu nykyisin lähinnä šiiamuslimeista, vaikka liikkeen alkuaikoina siihen kuului myös huomattava määrä sunnimuslimeja. Vuoden 2009 maakuntien vaaleihin Da’wa muodosti oman Oikeusvaltio-liittoumansa. ==Lähteet== Luokka:Islamistiset puolueet Luokka:Irakin puolueet Luokka:Jihadistijärjestöt
Brian McFadden

Brian Nicholas McFadden (s. 12. huhtikuuta 1980 Artane, Dublin) on irlantilainen laulaja, joka muistetaan entisenä Westlifen jäsenenä. == Sooloura == Brian jätti Westlifen 9. maaliskuuta 2004 aloittaakseen soolouran. Hän esiintyi Westlifessa nimellä Bryan mutta päätti sittemmin valita syntymänimensä Brian. Brian julkaisi debyyttisinglensä "Real to Me" syyskuussa 2004 ja se meni suoraan ykköseksi Britannian listalla. "Irish Son" julkaistiin marraskuussa ja se sijoittui kuudenneksi. Albumi Irish Son sai kuitenkin vain top 30 -sijoituksen ja kolmas single "Demons" meni sijalle 28 toukokuussa 2005. "Irish Son" -kappaleen musiikkivideo oli hyvin kiistanalainen, koska siinä nähtiin katolinen koulu Dublinissa ja sanoitukset antoivat ymmärtää, että Briania olisi pahoinpidelty sellaisessa, vaikka hän ei koskaan käynyt kyseistä koulua. Laulu arvostelee katolisen kirkon väitettyä negatiivista otetta irlantilaisesta yhteiskunnasta entisaikoina. Brian tosin laulaa kyseisessä kappaleessa "it was leaving that saved me". Brian julkaisi australialaisen laulajan Delta Goodremin kanssa dueton "Almost Here", joka sijoittui kolmanneksi Britanniassa helmikuussa 2005 ja ykköseksi Australiassa. Hän on myös tehnyt dueton "Everybody's Someone" LeAnn Rimesin kanssa. Brianin toinen studioalbumi Set in Stone julkaistiin vuonna 2008, mutta kyseinen albumi ei kovin kummoisesti menestynyt. Brian McFadden yhdessä Robert Conleyn kanssa päättivät aloittaa uuden projektin nimeltä Wall of Soundz, joka julkaisi demot ja leikkeen 4 laulusta. == Yksityiselämä == McFadden meni naimisiin Atomic Kitten -yhtyeen entisen laulajan, Kerry Katonan kanssa vuonna 2002. Heillä on kaksi lasta Molly ja Lilly Sue. Syyskuussa 2004 pari ilmoitti eroavansa. Brian oli kihloissa laulaja Delta Goodremin kanssa, mutta pari erosi vuonna 2011. == Diskografia == === Albumit === * Irish Son (2004) * Set in Stone (2008) * Wall of Soundz (2010) == Lähteet == == Aiheesta muualla == * Virallinen sivusto Luokka:Irlantilaiset laulajat Luokka:Irlantilaiset lauluntekijät Luokka:Vuonna 1980 syntyneet Luokka:Elävät henkilöt
USB-muisti

USB-muisti on Flash-muistiin perustuva massamuisti. Tyypillisiä USB-muisteja ovat tietokoneiden oheislaitteina käytettävät pienikokoiset muistitikut. Pienen kokonsa ansiosta USB-muistit kulkevat kätevästi mukana ja soveltuvat paremmin tiedon siirtämiseen kuin levykkeet tai tallentavat optiset mediat, jotka ovat helposti rikkoutuvia, isokokoisia tai tallennuskapasiteetiltaan vähäisiä. Yleensä USB-muistit ovat heti käytettävissä USB-liitännän kautta ilman erillisten laiteajurien asennusta. Yleisin USB-muisteissa käytetty tiedostojärjestelmä on FAT32, jota useimmat käyttöjärjestelmät tukevat. == Historia == Ensimmäiset muistitikut tulivat myyntiin 2000-luvun alussa. Niissä saattoi olla tallennustilaa joitain megatavuja. Vuonna 2013 Kingston teki maailmanennätyksen tallennuskapasiteetiltaan suurimmalla muistitikulla, johon mahtuu yhden teratavun verran tietoa. ==Käyttökohteita== ===Taskusoittimet=== Monien MP3-soittimien, kameroiden ym. laitteiden flash-muistit toimivat kuin USB-muistit, jolloin niiltä voi hakea ja jopa tallentaa tiedostoja samalla lailla kuin tavalliselle USB-muistille (laitteet liitetään USB-liitäntään sopivalla kaapelilla). USB-tikulle voi asentaa tikulta käytettäväksi suunniteltuja ohjelmia ja jopa kokonaisen käyttöjärjestelmän sovelluksineen. === Käyttöjärjestelmän lataaminen === USB-muistilta voidaan käynnistää tietokone joko käyttöjärjestelmän asennukseen tai käyttää tietokonetta sellaisenaan. Kiintolevyllä olevan käyttöjärjestelmän rinnalla käytetään USB- muistille talletettua käyttöjärjestelmää valitsemalla tietokoneen käynnistyksen yhteydessä käynnistysvalikosta USB-muistilla oleva käyttöjärjestelmä. Tämä mahdollistaa toisen käyttöjärjestelmän käytön Live-CD -levyjen tapaan. === Tiedostojen siirto === USB-muisteja käytetään tyypillisesti siirtämään valokuvia, dokumentteja ja muita tiedostoja tietokoneelta toiselle, mikäli näillä ei ole keskenään verkkoyhteyttä. ===Tietokoneen suojaaminen viruksilta=== USB-muisteille on saatavissa toimisto-ohjelmia siten, että USB-muisti muodostaa oman virtuaalisen muistialueensa Windowsiakin käytettäessä eikä kirjoita mitään tietokoneen kovalevylle. == Katso myös== * Muistikortti * Solid State Drive SSD * Varmuuskopiointi ==Lähteet== ==Aiheesta muualla== * USB-muistilta ajettavia ohjelmia - tavalliselle tikulle * USB-muistilta ajettavia ohjelmia - erityiselle U3 tikulle * USB-muistin käyttäminen Luokka:Tietokoneen tallennusmediat Luokka:Muistit Luokka:Seulonnan keskeiset artikkelit
Tolbiacin taistelu

Tolbiacin taistelu on perinteisesti vuoteen 496 ajoitettu taistelu kahden germaaniheimon, frankkien ja alemannien välillä. Legendan mukaan frankkeja johtanut Klodovig, joka vielä tuolloin oli pakana, rukoili tilanteen näyttäessä toivottomalta avukseen kristittyjen jumalaa ja lupasi kääntyä kristinuskoon, mikäli voittaisi; Klodovigin puoliso Klotilde oli harras kristitty. Sotaonni kääntyikin ja frankit kukistivat alemannit alistaen nämä hallintaansa. Gregorius Toursilaisen kronikan mukaan Klodovig piti lupauksensa ja otti kasteen vastaan Reimsissä vuoden 496 joulupäivänä. Taistelupaikan väitetään usein sijaitsevan nykyisen Zülpichin kaupungin lähellä Nordrhein- Westfalenissa Saksassa, mutta tästä ei ole varmuutta. Pariisissa on sekä taistelupaikan mukaan nimetty katu että metroasema. Luokka:400-luku Luokka:Taistelut
The Courier-Mail

The Courier-Mail on Brisbanen ainoa päivittäinen sanomalehti. Sen omistaa News Corp ja se julkaistaan tabloidina. The Courier-Mail julkaistiin ensimmäistä kertaa 28. elokuuta 1933. Se syntyi The Brisbane Courier - ja The Daily Mail -lehtien jouduttua yhdistymään suuren laman aikana. Lehden formaatti muutettiin 13. maaliskuuta 2006 broadsheetistä tabloidiin. The Courier-Mailin levikki on Australian lehdistä neljänneksi suurin. Aiemmin sillä oli australialaisista broadsheet-lehdistä toiseksi suurin levikki. Lehden arkipäiväleikki on 211 279 ja sunnuntailevikki 333 910\. == Aiheesta muualla == * Viralliset sivut Courier-Mail, The Courier-Mail, The
Aorttaläppäleikkaus

Aorttaläppäleikkaus on kirurginen toimenpide, joka kohdistuu sydämen aorttaläppään. ==Kaavakuva== 1. Oikea eteinen 2. Vasen eteinen 3. Yläonttolaskimo 4. Aortta 5. Keuhkovaltimo 6. Keuhkolaskimo 7. Hiippaläppä (mitraaliläppä) 8. Aorttaläppä 9. Vasen kammio 10. Oikea kammio 11. Alaonttolaskimo 12. Kolmipurjeläppä (trikuspidaaliläppä) 13. Keuhkovaltimoläppä (pulmonaaliläppä) Aorttaläppä sijaitsee sydämen vasemman kammion ulosvirtauskanavan suulla. Sen tehtävä on aueta sydämen supistuessa, jotta veri pääsee virtaamaan aorttaan, ja sulkeutua sydämen supistusvaiheen jälkeen, jotta veri ei virtaa taaksepäin takaisin vasempaan kammioon. Aorttaläppä on normaalisti kolmipurjeinen, mutta 1–2 prosentilla ihmisistä kaksipurjeinen. ==Aorttaläpän sairaudet== Aorttaläppä voi ahtautua, vuotaa tai tehdä molempia. Yleisin kirurgista hoitoa vaativa aorttaläppävika on ikään liittyvä aorttaläpän kalkkeutuminen ja sen aiheuttama ahtauma eli stenoosi. Toiseksi yleisin leikkaushoitoa vaativa sairaus on kaksipurjeiseen aorttaläppään kehittyvä ahtauma, vuoto tai molemmat. Yleensä aorttaläpän vikoja ei operoida, jos potilas on oireeton. Syy tähän on se, että leikkauskuolleisuus on suurempi kuin oireettoman potilaan kuolleisuus. Oireiden ilmaantuessa kirurginen hoito on tarpeellinen. Sairasta aorttaläppää ei yleensä pystytä leikkauksella korjaamaan toimivaksi, vaan läppä joudutaan vaihtamaan. ==Leikkauksen kulku== Läpän vaihto tapahtuu yleensä avosydänleikkauksessa. Avosydänleikkauksessa potilaan rintalasta halkaistaan nukutuksen aikana. Rintalasta levitetään auki. Sen jälkeen potilas liitetään sydän-keuhkokoneeseen ja sydän pysäytetään. Vioittuneen läpän tilalle voidaan asentaa keinoläppä tai eläinmateriaalista valmistettu bioläppä. Keinoläpän etuna on sen hyvä kestävyys, ja haittapuolena on sen vaatima pysyvä varfariini-verenohennuslääkitys. Bioläppä vaatii ohennuslääkitystä ainoastaan jonkin aikaa leikkauksen jälkeen, mutta bioläpän kestävyys on huonompi. Aorttaläppäleikkaukseen liittyy muutaman prosentin leikkauskuolleisuus.Duodecim 2000;116(22):2461–3 Toimitus "Leikkaus usein vaarallisempi kuin tauti oireettomalle aorttastenoosipotilaalle" Kehitteillä on tekniikoita, joissa uusi läppä voitaisiin laittaa paikoilleen ilman avosydänleikkausta.Duodecim 2003;119(5):378 Toimitus "Aorttatekoläppä paikoilleen sydänkatetrilla" ==Katso myös== *Sydämen läppäviat ==Lähteet== Artikkeli perustuu pääosin lähteeseen The Society of Thoracic Surgeons: Aortic valve replacement === Viitteet === Luokka:Aortan sairaudet Luokka:Verisuonikirurgia
Delo No...

Delo No... on kirgisialainen sanomalehti. Sen julkaisu aloitettiin Biškekissä vuonna 1991. Lehti ilmestyy viikoittain ja julkaistaan venäjän kielellä. Delo No... -lehden päätoimittajana toimii Victor Zapolski, joka perusti sen yhdessä Svetlana Krasilnikovan kanssa. Lehden levikki on Kirgisian suurin. Se oli vuonna 2000 noin 56 000\. Lehti on yksityisessä omistuksessa. == Lähteet == == Aiheesta muualla == * Viralliset sivut Luokka:Kirgisialaiset sanomalehdet